ปภ. รายงานสถานการณ์อุทกภัยในพื้นที่จังหวัดนราธิวาสและยะลา พร้อมเร่งระบายน้ำและช่วยเหลือผู้ประสบภัยโดยเร็ว
ปภ. รายงานสถานการณ์อุทกภัยในพื้นที่จังหวัดนราธิวาสและยะลา พร้อมเร่งระบายน้ำและช่วยเหลือผู้ประสบภัยโดยเร็วนายมณฑล สุดประเสริฐ อธิบดีกรมป้องกันและบรรเทาสาธารณภัย (ปภ.) เปิดเผยว่า ยังคงมีสถานการณ์อุทกภัยในพื้นที่จังหวัดนราธิวาส 13 อำเภอ รวม 69 ตำบล 439 หมู่บ้าน บ้านเรือนได้รับผลกระทบ 17,294 ครัวเรือน 47,745 คน และในพื้นที่อำเภอรามัน จังหวัดยะลา รวม 2 ตำบล 2 หมู่บ้าน บ้านเอนได้รับผลกระทบ 80 ครัวเรือน 340 คน ปัจจุบันระดับน้ำลดลง ปภ. ร่วมกับหน่วยงานที่เกี่ยวข้องเร่งให้การช่วยเหลือผู้ประสบภัย โดยสนับสนุนเรือท้องแบน เสื้อชูชีพ กระสอบทราย น้ำดื่ม พร้อมระดมเครื่องจักรกลด้านสาธารณภัยสนับสนุนการระบายน้ำออกจากพื้นที่น้ำท่วมขังเพื่อคลี่คลายสถานการณ์ให้กลับสู่ภาวะปกติโดยเร็ว หากได้รับความเดือดร้อนจากสถานการณ์ภัยสามารถติดต่อขอความช่วยเหลือได้โดยด่วนทางสายด่วนนิรภัย 1784 ตลอด 24 ชั่วโมง